** **

**Mednarodni projekt ˝Snapshots from the borders – Utrinki z mej˝**

Maribor, Črnomelj: 19. 9. 2018

**VABILO**

**na seminar, ki je namenjen lokalnim deležnikom na področju migracij in vsem tistim, ki jih zanimajo ali bi radi povedali svoje mnenje o teh vprašanjih**

Seminar bo ***26. septembra 2018 v razstavišču Urban, Grajska ulica 7, Maribor med 9 in 17 uro***. Seminar organizira ISCOMET – Inštitut za etnične in regionalne študije iz Maribora v sodelovanju z Mestno občino Maribor, Občino Črnomelj in Zavodom za izobraževanje in kulturo Črnomelj.

Seminar je ena od dejavnosti, ki se izvajajo v okviru mednarodnega projekta »Utrinki z mej-Nič več opek v zidove«, v katerem sodelujejo obmejne lokalne skupnosti in nevladne organizacije iz 13 držav EU in ga so-financira EU.

O odprtih vprašanjih v zvezi z migracijami v svetu, Evropi in v Sloveniji bodo na seminarju govorili predstavniki lokalnih skupnosti, Urada RS za oskrbo in integracijo migrantov, Zavoda za zaposlovanje RS ter strokovnjaki iz različnih znanstveno izobraževalnih institucij ter civilne družbe (glej program v nadaljevanju).

Vsebina seminarja bo prav gotovo zanimiva tudi za pedagoške delavce na osnovnih in srednjih šolah, saj bo posredoval informacije in znanja, ki bi bila uporabna pri učnih programih za učence in dijake in pri njihovi vzgoji v duhu strpnosti in spoštovanja drugačnosti.

Več informacij o mednarodnem projektu boste našli v priloženi zgibanki ali na spletni strani projekta www.snapshotsfromtheborders.eu .

Za vsa dodatna vprašanja, ki bi vas v zvezi s seminarjem zanimala, se prosim, obrnite na mojega sodelavca mag. Franca Mlinarja (franc.mlinar@ecers-um.si in/ali 02 23 55 373), ki vam bo z veseljem nanje odgovoril.

V pričakovanju našega snidenja vas prisrčno pozdravljam,



Silvo Devetak, zaslužni profesor Univerze v Mariboru

Predsednik ISCOMET

**PROGRAM SEMINARJA**

8.30-9.00 Prihod in registracija udeležencev

9.00-9.10 Uvodni nagovor povezovalca seminarja, zasl. prof. Univerze v Mariboru,

 Silva Devetaka, predsednika ISCOMET Inštituta

**I. Migracije v svetu s poudarkom na Evropi**

9.10-9.30 **Dr. Jože Kunič,** nekdanji veleposlanik v Iranu in Franciji, častni predsednik

Slovenskega društva za mednarodne odnose,sodelavec ISCOMET: *Migracija kot svetovni problem – sedanje stanje in pričakovanja*

9.30-9.50 **Zasl. prof. dr. Silvo Devetak in mag. Franc Mlinar Franc,** ISCOMET: *Migracije v Evropski Uniji – stanje, pričakovanja in izzivi*

9.50-10.00 *Razprava*

**II. Slovenija in migracije**

10.00-10.20 **Dr. Kristina Toplak,** Znanstveno raziskovalni center, Slovenska akademija znanosti in umetnosti: *Zgodovinske izkušnje Slovencev z migracijami – primer Maribora*

10.20-10.40 **Mag. Mojca Špec Potočar,** Direktorica, Urad Vlade Republike Slovenije za oskrbo in integracijo migrantov, Ljubljana: *Nerazumevanje ali namerno izkrivljanje dejavnosti Urada kot oblika spodbujanja notranje-političnih konfliktov in nestrpnosti do migrantov*

10.40-11.00 Odmor za kavo

11.00-11.20 **Doc. dr. Vera** **Klopčič**, sodelavka ISCOMET: *Vzroki in manifestacije odpora dela prebivalstva do migrantov v Sloveniji*

11.20-11.40 **Mag. Jan Stajnko,** Katedra za kazensko pravo, Pravna fakulteta, Univerza v Mariboru: *Razne oblike spodbujanja etnične in rasne nestrpnosti - kaznivo dejanje po Kazenskem zakonu Republike Slovenije*

11.40-12.00 **Mag. Zdravko Luketič,** podžupan Mestne občine Maribor: *Izkušnje in predlogi za izboljšanje stanja glede urejanja vprašanj povezanih z begunci v lokalnih skupnostih - primer Maribora*

11.40-12.00 **Mojca Čemas Stjepanovič,** županja Občine Črnomelj: *Izkušnje in predlogi za izboljšanje stanja glede urejanja vprašanj povezanih z begunci v lokalnih skupnostih - primer Črnomlja*

12.00-12.20 **Dr. Neža Kogovšek Šalamon,** Direktorica, Mirovni inštitut, Ljubljana**:**  *Država, ki temelji na vladavini prava mora spoštovati pravice človeka in svoje mednarodne obveznosti ne glede na status migranta*

12.20-12.40 **Mag. Nada Žagar,** direktorica, Zavod za izobraževanje in kulturo Črnomelj: *Kaj bi morali ljudje vedeti glede praktičnih zadev v zvezi s begunci?*

12.40-13.00 *Razprava*

13.00-14.30 Kosilo

**III. Možne oblike in problemi v zvezi z integracijo beguncev**

14.30-14.50 **Dr. Franci Jazbec,** vodja programov, društvo Odnos: *Izkušnje glede integracije beguncev v slovensko družbo, v kontekstu pozitivnih izkušenj v drugih (primerljivih) državah*

14.50-15.10 **Nina Marin** v Mariboru in **Blanka Rihter** v Črnomlju, svetovalki za begunce, Zavod Republike Slovenije za zaposlovanje: *Vloga Zavoda pri vključevanju beguncev na trg dela*

15.10-15.30 **Mag. Blanka Kovačec,** OŠ Maksa Durjave, Maribor: *Dosedanje izkušnje in izzivi v zvezi z vključevanjem priseljenih otrok v osnovnošolski izobraževalni sistem v Sloveniji*

15.30-15.50 **Marina Uzelac,** vodja projektov na področju mladoletnih migrantov, Slovenska Filantropija (v Mariboru): *Obravnava begunskih otrok brez spremstva*

**Mag. Franci Zlatar** vodja projektov, Slovenska Filantropija (v Črnomlju): *Kaj bi bilo potrebno narediti za izboljšanje sistema in oblik integracije priseljencev, posebej beguncev, v slovensko družbo*

15.50-17.00 *Razprava*

17.00 Sklepni govor povezovalca seminarja, zasl. prof. Univerze v Mariboru Silva Devetaka, predsednika ISCOMET Inštituta in zaključek seminarja

----------

*Kontakti:*

*Zaslužni profesor Silvo Devetak*

*Pravna fakulteta*

*Univerza v Mariboru*

*Mladinska ulica 9*

*SI-2000 Maribor, Slovenija*

*Tel: +386 41 699 641*

*E-mail: silvo.devetak@um.si*

*in*

*Zaslužni profesor Silvo Devetak*

*Predsednik*

*ISCOMET – Inštitut za etnične in regionalne študije*

*ISCOMET – International Scientific Conference Minorities for Europe of Tomorrow*

*NGO s participatornim statusom pri Sveti Evrope*

*Pupinova 6*

*SI-2000 Maribor, Slovenija*

*Tel: +386 41 699 641*

*E-mail: iscomet@siol.net*

*www.iscomet.org*